Document ID: 32005D0271

KOMISJONI OTSUS,
30. märts 2005,
millega muudetakse 2003. aasta ühinemisakti XII lisa B liidet teatavate Poola kala-, liha- ja piimasektori ettevõtete suhtes
(teatavaks tehtud numbri K(2005) 967 all)
(EMPs kohaldatav tekst)
(2005/271/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, (1) eriti selle XII lisa 6. peatüki B jao I alajao punkti 1 alapunkti e,
ning arvestades järgmist:
(1)
Poolale on antud üleminekuperiood teatavate 2003. aasta ühinemisakti XII lisa B liites loetletud ettevõtete osas.
(2)
2003. aasta ühinemisakti XII lisa B liidet on muudetud komisjoni otsustega 2004/458/EÜ, (2) 2004/471/EÜ (3) ja 2004/474/EÜ. (4)
(3)
Vastavalt Poola pädeva asutuse ametlikule avaldusele on teatavad kala-, liha- ja piimasektori ettevõtted lõpule viinud oma ajakohastamisprotsessi ja täidavad nüüd täielikult ühenduse õigusakte. Lisaks sellele töötlevad teatavad piimasektori ettevõtted, kellele on antud luba töödelda EL nõuetele vastavat ja mittevastavat piima, üksnes EL nõuetele vastavat piima. Seepärast tuleks need ettevõtted üleminekujärgus olevate ettevõtete loetelust kustutada.
(4)
Teatavad kala-, liha- ja piimasektori ettevõtted on oma tegevuse lõpetanud. Need ettevõtted tuleks samuti üleminekujärgus olevate ettevõtete loetelust kustutada.
(5)
Seepärast tuleks 2003. aasta ühinemisakti XII lisa B liidet vastavalt muuta.
(6)
Käesoleva otsusega ettenähtud meetmetest on teatatud alalisele toiduahela ja loomatervishoiu komiteele,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas loetletud ettevõtted kustutatakse 2003. aasta ühinemisakti XII lisa B liitest.
Artikkel 2
Käesolev otsus on adresseeritud liikmesriikidele.
Brüssel, 30. märts 2005

Labels: 17
0
7
6
18
15